# Bayer 04 Leverkusen

Bayer 04 Leverkusen (izen osoa Bayer 04 Leverkusen Fußball GmbH) Alemaniako futbol talde ezagunenetako bat da, UEFA Kopa bat irabazia duena. Leverkusen hiriko taldea da, bertako etxeko partiduak BayArena estadioan jokatzen dituelarik.

## Historia

1903an Wilhelm Hauschildek lantegiko 170 langileren sinadurakzituen eskutitz bat idatzi zion Bayer konpainiari kirol talde bat babes zezan eta 1904ean Turn- und Spielverein Bayer 04 Leverkusen e. V. sortu zen, eta 1907an futbol atala sortu zuen. Ez da talde garrantzitsua izan azken hamarkadetara arte. 1980an Bundesligara igotzea lortu zuen eta ordutik ez da inoiz jeitsi. 1986-87 denboraldian UEFA Kopan parte hartzea lortu zuen eta hurrengo denboraldian txapeldun izan ziren. Alemaniako txapelketetan ez du zorte handirik izan, daukan titulu bakarra 1993ko Kopa da eta Ligan bost aldiz izan da bigarrena, hortik bere ezizenak Vizekusen (bigarren-kusen) edo Neverkusen (inoiz-kusen).
2002an UEFAko Txapeldunen Ligako finalera iritsi ziren baina 2-1 galdu zuten Real Madrilekin Glasgowen. 2010ko hamarkadan Bundesligako postu gorenetan ibili da eta Europako txapelketetako ohikoa bihurtu da.
Gizonezkoen futbol taldeak 1993an Alemaniako Kopa irabazi zuen eta ez zuen Bundesliga inoiz irabazi, ―"Neverkusen" esaten zioten―, 2024. urtera arte, nahiz eta 5 aldiz izan zen bigarrena. Europan UEFA Kopa irabazia du eta 2002an UEFAko Txapeldunen Ligako finala jokatu zuen.
2022an Xabi Alonso entrenatzaile tolosarra fitxatu zuen. 2023-24 denboraldia bikiana izan zen, Alemaniako Liga eta Kopa irabazi zituen partida bakarra galdu gabe, inoiz Bundesligan gertatu gabea zen hori. UEFA Europa League txapelketako finalera iritsi zenerako 51 partida jarraian zeramatzan galdu gabe, baina finalean Atalanta 3-0 emaitzaz nagusitu zitzaion.

## Uniformea

Kolore gorria eta beltza ditu Bayer 04 Leverkusen taldearen ekipamenduak.
* 2017-2018 ||
* 2018-2019 ||
* 2019-2020 ||
* 2020-2021 ||
* 2021-2022 ||
* 2022-2023 ||

## 2022/2023 Taldea

2022ko uztailaren 30ean eguneratua.
| Zbk. | Postua | Jokalaria |
| 1 | ATE | Lukas Hradecky |
| 3 | ATZ | Piero Hincapié |
| 4 | ATZ | Jonathan Tah |
| 5 | ATZ | Mitchel Bakker |
| 6 | ATZ | Odilon Kossounou |
| 7 | AUR | Paulinho |
| 8 | ERD | Robert Andrich |
| 9 | AUR | Sardar Azmoun |
| 10 | ERD | Kerem Demirbay |
| 11 | ERD | Nadiem Amiri |
| 12 | ATZ | Edmond Tapsoba |
| 14 | AUR | Patrik Schick |
| 17 | AUR | Joel Pohjanpalo |
| 19 | AUR | Moussa Diaby |
| 20 | ERD | Charles Aránguiz |
| 21 | AUR | Amine Adli |
| Zbk. | Postua | Jokalaria |
| 22 | ATZ | Daley Sinkgraven |
| 23 | AUR | Adam Hlozek |
| 24 | ATZ | Timothy Fosu-Mensah |
| 25 | ERD | Exequiel Palacios |
| 27 | ERD | Florian Wirtz |
| 28 | AUR | Iker Bravo |
| 29 | ERD | Zidan Sertdemir |
| 30 | ATZ | Jeremie Frimpong |
| 32 | ERD | Ayman Azhil |
| 35 | ERD | Joshua Eze |
| 36 | ATE | Niklas Lomb |
| 38 | AUR | Karim Bellarabi |
| 40 | ATE | Andrey Lunev |
| - | AUR | Yannik Schlößer |
| - | AUR | Callum Hudson-Odoi (Chelseatik utzita) |

## Palmaresa
### Alemanian: 1

* Bundesliga:
** Txapeldun (1): 2024.
** Bigarren (5): 1997, 1999, 2000, 2002, 2011.
* Alemaniako Kopa (2): 1993, 2024.
* Alemaniako Superkopa (0): Finalista 1993an.
* 2. Bundesliga (1): 1979.
* Udazkeneko txapelketa (1): 2009.

### Nazio artean: 1
#### UEFAko Txapeldunen Liga

* Txapelduna (0):
* Finalista (1): 2002

#### UEFA Europa League

* Txapelduna (0):
* Finalista (1): 2024

#### UEFA Kopa

* Txapelduna (1): 1988

## Euskal taldeen aurkako partidak

Hauek dira Europako txapelketa ofizialetan Bayerrek euskal taldeen aurka jokatu dituen partidak:
| Denboraldia | Txapelketa | Fasea | Etxekoa | Emaitza | Kanpokoa |
| 2006-07 | UEFA Kopa | Final laurdenak | Bayer Osasuna | 0-3 1-0 | Osasuna Bayer |
| 2013-14 | Txapeldunen Liga | Multzokako fasea | Bayer Real Sociedad | 2-1 0-1 | Real Sociedad Bayer |

## Erreferentziak

* ↑ (Ingelesez) Stafford-Bloor, Rafa Honigstein and Seb. «How Bayer Leverkusen won the Bundesliga: Alonso magic, breaking up cliques and clever transfers» The Athletic (Noiz kontsultatua: 2024-04-15).

## Kanpo estekak

* (Alemanez) (Ingelesez) Webgune ofiziala
* Datuak: Q104761
* Multimedia: Bayer Leverkusen / Q104761
ieaUEFA Kopa eta UEFA Europa Leagueko txapeldunak :